Polisie ondersoek kind se doodArgieffoto: Kent Williamson Die Limpopo-polisie het ŉ ondersoek van stapel gestuur nadat ŉ vyfjarige meisie dood by ŉ plaaslike skool aangetref is. Lt.kol. Moatshe Ngoepe, provinsiale polisiewoordvoerder, het gesê die meisie se liggaam is by Mutsha Primary School in die Thondoni-nedersetting in Levubu aangetref. “Die meisie was in graad R by die skool en het na bewering op die skool se perseel geloop toe sy met ŉ ontblote elektriese kabel in aanraking gekom en doodgeskok is,” het Ngoepe gesê. Die meisie, Vhuthuhawe Madala, is op die toneel dood verklaar. Die polisie doen ŉ geregtelike doodsondersoek. Niemand is nog in verband met die voorval in hegtenis geneem nie.